BIZ ส่งซิกไตรมาส 2 โตแกร่ง โชว์ Backlog ทะลุ 2 พันลบ.
BIZ แย้มไตรมาส 2 โตต่อเนื่อง หลังตุน Backlog กว่า 2.18 พันลบ. ทยอยรับรู้ในปีนี้เป็นหลัก ทั้งยังรอลุ้นผลประมูลงานอีกหลายโครงการ
16 มิ.ย. 2564

นายสมพงษ์ ชื่นกิติญานนท์ ประธานกรรมการบริหาร บริษัท บิสซิเนสอะไลเม้นท์ จำกัด (มหาชน) หรือ BIZ ผู้นำทางด้านติดตั้งชุดเครื่องมือทางการแพทย์สำหรับรักษาผู้ป่วยโรคมะเร็งด้วยวิธีรังสีรักษา ส่งสัญญาณผลการดำเนินงานไตรมาส 2/2564 จะเติบโตต่อเนื่องอย่างแข็งแกร่ง เนื่องจากปัจจุบันบริษัทมีมูลค่างานในมือ หรือ Backlog กว่า 2,188 ล้านบาท ซึ่งส่วนใหญ่ส่งมอบงานในปีนี้ โดยยังรอลุ้นผลประมูลงานอีกหลายโครงการในปีนี้